Hvorfor er det nødvendigt at opføre vindmøller nær beboelse?
Skal vi gennemføre en ambitiøs grøn omstilling og frigøre os fra fossile brændsler, kræver det mere vedvarende energi. Derfor skal der opføres flere solceller og vindmøller på land og til havs. Men Danmark er et lille land, og derfor er det svært at finde områder til vindmøller, hvor der slet ikke er bebyggelse. Dog stiller myndighederne en række krav til planlægning for vindmøller på land, heriblandt hensyn til naboer og hensyn til natur- og landskabsinteresser. Loven stiller blandt andet krav om, at vindmøller skal stå minimum fire gange møllens totalhøjde fra nærmeste nabohus.